1. marts

**1. marts** ir gada 60. diena pēc Gregora kalendāra (61. garajā gadā). Līdz gada beigām ir atlikušas 305 dienas.

## Vārda dienas
Ilgvars, Ivars

## Notikumi
* 293. gads — Senās Romas imperatori Diokletiāns un Maksimiāns iecēla Konstantīnu Hlorusu un Galēriju kā *cēzarus*, tādējādi dibinot Četrvaldību (*Tetrarchy*).
* 1565. gads — tika dibināta Riodežaneiro, pilsēta Brazīlijā.
* 1700. gads — Zviedrija ieviesa savu zviedru kalendāru.
* 1781. gads — Ziemeļamerikas kongresā pieņēma Konfederācijas paktu.
* 1803. gads — Ohaio kļuva par 17. ASV štatu.
* 1815. gads — Napoleons Bonaparts atgriezās Francijā no izsūtījuma trimdā uz Elbas salu.
* 1840. gads — Ādolfs Tjērs kļuva par Francijas premjerministru.
* 1847. gads — ASV štatā Mičiganā oficiāli atcēla nāvessodu.
* 1867. gads — Nebraska kļuva par 37. ASV štatu. Lankasteras pilsētu Nebraskā pārdēvēja par Linkolnas pilsētu un pasludināja to par štata galvaspilsētu.
* 1872. gads — ASV tika nodibināts pasaulē pirmais nacionālais parks — Jeloustonas nacionālais parks.
* 1873. gads — Ņujorkā sāka ražot pirmo praktisko rakstāmmašīnu. 
* 1881. gads — teroristu sarīkotā atentātā nogalināja Krievijas imperatoru Aleksandru II.
* 1896. gads — Anrī Bekerels atklāja radioaktivitāti.
* 1914. gads — Ķīnas Republika pievienojās Pasaules Pasta Savienībai.
* 1919. gads — Korejā sākās 1. Marta kustība.
* 1923. gads — Grieķijā ieviests Gregora kalendārs.
* 1936. gads — ASV pabeigta Hūvera aizsprosta būve.
* 1941. gads — Otrais pasaules karš: Bulgārija parakstīja trīspusējo paktu.
* 1953. gads — Padomju Savienības vadītājs, PSKP CK ģenerālsekretārs Staļins cieta no sirdstriekas, kas pēc dažām dienām izraisīja viņa nāvi.
* 1954. gads — ASV paziņoja, ka veikušas ūdeņraža bumbas izmēģinājumu Bikini atolā Klusajā okeānā.
* 1961. gads — pieņemts pašreizējais Mali karogs.
* 1966. gads — PSRS zonde *[[Venera-3]]* pirmoreiz vēsturē sasniedza Veneras virsmu, ietriecoties tajā.
* 1967. gads — pieņemts pašreizējais Sentlūsijas karogs.
* 1980. gads — dati no starpplanētu zondes *[[Voyager 1]]* apstiprināja Saturna pavadoņa Jānusa eksistenci.
* 1983. gads — pieņemts pašreizējais Mozambikas karogs.
* 1992. gads — Bosnija un Hercegovina pasludināja neatkarību no Dienvidslāvijas.
* 2007. gads — populārās Krievijas tiešsaistes spēles *[[Kara un naudas varoņi]]* atklāšana.
* 2020. gads — televīzijas kanālus Latvijas Neatkarīgā Televīzija un Kanāls 2 nomainīja TV3 Life un TV3 Mini.
* 2021. gads — Parīzes tiesa Francijas eksprezidentu Nikolā Sarkozī atzina par vainīgu korupcijā un piesprieda trīs gadus ieslodzījumā, divus no tiem nosacīti.

## Dzimuši
* 1445. gads — Sandro Botičelli (*Sandro Botticelli*), itāliešu gleznotājs (miris 1510. gadā)
* 1456. gads — Vladislavs Jagellons (*Vladislav Jagellonský*), Bohēmijas, Ungārijas un Horvātijas karalis (miris 1516. gadā)
* 1643. gads — Džirolamo Freskobaldi (*Girolamo Frescobaldi)*), itāļu komponists (dzimis 1583. gadā)
* 1683. gads — Ansbahas Karolīne (*Caroline von Brandenburg-Ansbach*), Lielbritānijas karaļa Džordža II sieva (mirusi 1737. gadā)
* 1810. gads — Frideriks Šopēns (*Fryderyk Chopin*), poļu komponists (miris 1849. gadā)
* 1837. gads — Jons Krjange (*Ion Creangă*), rumāņu rakstnieks (miris 1889. gadā)
* 1868. gads:
** Sofija Hoteka (*Sophie Chotek*), hercogiene, Franča Ferdinanda sieva (mirusi 1914. gadā)
** Ahils Parošs (*Achille Paroche*), franču sporta šāvējs, vairāku olimpisko medaļu ieguvējs (miris 1933. gadā)
* 1870. gads — Ežēns Antoniadi (*Eugène Antoniadi*), grieķu izcelsmes franču astronoms (miris 1944. gadā)
* 1879. gads — Franks Odbergs (*Frank Odberg*), beļģu airētājs (miris 1917. gadā)
* 1886. gads — Oskars Kokoška (*Oskar Kokoschka*), austriešu mākslinieks (miris 1980. gadā)
* 1899. gads — Ērihs fon dem Bahs-Celevskis (*Erich von dem Bach-Zelewski*), esesietis (miris 1972. gadā)
* 1904. gads — Glenns Millers (*Glenn Miller*), amerikāņu džeza mūziķis (pazudis 1944. gadā)
* 1906. gads — Vera Menčika (*Vera Menchik*), britu šahiste (mirusi 1944. gadā)
* 1910. gads — Deivids Nivens (*David Niven*), britu aktieris (miris 1983. gadā)
* 1928. gads — Žaks Rivets (*Jacques Rivette*), franču kinorežisors un kritiķis (miris 2016. gadā)
* 1929. gads — Georgijs Markovs (*Георги Марков*), bulgāru rakstnieks, disidents (miris 1978. gadā)
* 1938. gads — Olga Dreģe, latviešu aktrise
* 1943. gads — Hosē Anhels Iribars (*José Ángel Iribar*), spāņu futbolists un futbola treneris
* 1954. gads — Rons Hauards (*Ron Howard*), ASV kinorežisors
* 1956. gads — Daļa Grībauskaite (*Dalia Grybauskaitė*), Lietuvas politiķe
* 1963. gads — Marks Habšeids (*Marc Joseph Habscheid*), Kanādas hokejists
* 1969. gads — Havjers Bardems (*Javier Bardem*), spāņu aktieris
* 1973. gads — Jurģis Pučinsks, Latvijas futbolists
* 1988. gads — Mihails Aņisins (*Михаил Анисин*), krievu hokejists
* 1989. gads — Merts Ginoks (*Mert Günok*), Turcijas futbols vārtsargs
* 1992. gads — Eduārs Mendī (*Édouard Mendy*), Senegālas futbolists
* 1994. gads — Džastins Bībers (*Justin Bieber*), kanādiešu dziedātājs

## Miruši
* 1131. gads — Ištvāns II (*II. István*), Ungārijas karalis (dzimis 1101. gadā)
* 1633. gads — Džordžs Herberts (*George Herbert*), angļu dzejnieks (dzimis 1593. gadā)
* 1792. gads — Leopolds II (*Leopold II*), Svētās Romas imperators (dzimis 1747. gadā)
* 1865. gads — Anna Paulovna (*Anna Paulowna*), Nīderlandes karaliene-konsorte (dzimusi 1795. gadā)
* 1881. gads (v.s.) — Aleksandrs II (*Александр II*) Krievijas cars (dzimis 1818. gadā)
* 1921. gads — Nikola I Petrovičs (*Никола I Петровић*), Melnkalnes karalis (dzimis 1842. gadā)
* 1911. gads — Jakobs van't Hofs (*Jacobus van 't Hoff*), nīderlandiešu ķīmiķis, pirmais Nobela prēmijas ķīmijā laureāts (dzimis 1852. gadā)
* 1936. gads — Ogists Godinē (*Auguste Godinet*), franču burātājs (dzimis 1853. gadā)
* 1940. gads — Edvarts Virza, latviešu rakstnieks (dzimis 1883. gadā)
* 1968. gads — Moriss Verdonks (*Maurice Verdonck*), beļģu airētājs (dzimis 1879. gadā)
* 1983. gads — Ojārs Ābols, latviešu gleznotājs un mākslas teorētiķis (dzimis 1922. gadā)
* 1983. gads — Arturs Kestlers (*Arthur Koestler*), britu rakstnieks (dzimis 1905. gadā)
* 1995. gads — Vladislavs Ļistjevs (*Владислав Листьев*), Krievijas žurnālists (dzimis 1956. gadā)
* 2011. gads — Džons Laundžs (*John Michael Lounge*), ASV kosmonauts (dzimis 1946. gadā)
* 2023. gads — Žists Fontēns (*Just Fontaine*), Francijas futbolists (dzimis 1933. gadā)
* 2024. gads — Akira Torijama (鳥山 明), japāņu mangas mākslinieks (dzimis 1955. gadā)

## Svētku un piemiņas dienas
* Starptautiskā dažādu ādas krāsu sieviešu diena

## Atsauces